pythainlp/thai-financial-dataset huggingface dataset:
10. การควบคุมภายใน

รายงานการประชุมคณะกรรมการบริษัท ครั้งที่ 1/2550 เมื่อวันที่ 22 กุมภาพันธ์ 2550
คณะกรรมการตรวจสอบ 3 ท่านได้ทำหน้าที่ร่วมกันประเมินระบบการควบคุมภายในองค์กร
รวมทั้งพิจารณาจากการปฏิบัติงานตรวจสอบภายใน
เพื่อประเมินความเพียงพอในระบบการควบคุมภายใน
พิจารณาความเห็นชอบระบบการควบคุมภายในกับคณะกรรมการบริษัท
โดยการพิจารณาดังกล่าวกรรมการบริษัทมีความเห็นชอบร่วมกันในระบบการบริหารจัดการควบคุมภายในด้านต่างๆ
ซึ่งบริษัทมีวิธีการ ขั้นตอนการปฏิบัติ อย่างเป็นระบบ บริหารงานโดยใช้หลักการความระมัดระวัง
กำหนดเป้าหมายโครงสร้างองค์กรที่ชัดเจน เพื่อให้องค์กรมีประสิทธิภาพ
บริษัทมีการประเมินปัจจัยทั้งในและนอกองค์กร เพื่อจัดให้มีระบบการควบคุมภายในเพียงพอ
และเหมาะสม สามารถปรับตัวให้สอดคล้องกันอย่างเหมาะสม
จำแนกระบบการควบคุมภายในด้านต่างๆ ดังนี้

-   ด้านองค์กรและสภาพแวดล้อม มีการกำหนดโครงสร้างองค์กร ระบบการอนุมัติ
    กำหนดบุคลากรอย่างเหมาะสม สนับสนุนให้มีระบบการควบคุมภายในที่ดี

-   ด้านบริหารความเสี่ยง มีหลักการบริหารอย่างรอบคอบ ใช้ความระมัดระวัง
    เพื่อให้การดำเนินงานมีการจัดการความเสี่ยงตามลักษณะของรายการอย่างเหมาะสม
    มีการประเมินปัจจัยภายใน ภายนอก เพื่อหามาตรการป้องกัน
    ไม่ให้เกิดปัญหาต่างๆส่งผลกระทบต่อการดำเนินงานของบริษัทเป็นสำคัญ

-   ด้านการควบคุมการปฏิบัติงานฝ่ายบริหาร
    การแบ่งแยกหน้าที่ของคณะกรรมการบริษัทอย่างชัดเจน กำหนดอำนาจในการบริหารงาน
    และอนุมัติรายการ เพื่อให้การบริหารมีความโปร่งใส ดูแลผลประโยชน์ให้แก่ผู้ถือหุ้น นักลงทุน
    คู่ค้า ทั้งนี้ความเห็นชอบต่างๆมีการแสดงความเห็นชอบร่วมกัน

-   ด้านระบบสารสนเทศและการสื่อสารข้อมูล การนำเทคโนโลยีที่ทันสมัยมาใช้ในองค์กร
    เพื่อเพิ่มประสิทธิภาพในระบบการสื่อสารภายใน ภายนอกองค์กรอย่างต่อเนื่อง
    สนับสนุนให้มีการสื่อสารอย่างรวดเร็วคล่องตัว ส่งเสริมกระบวนการต่างๆในระบบงาน
    รวมถึงการจัดเก็บข้อมูลต่างๆไว้อย่างเหมาะสม

-   ด้านระบบการติดตาม มีการติดตามและประเมินผลอย่างต่อเนื่อง
    เพื่อจัดการบริหารงานได้อย่างมีประสิทธิภาพ โดยฝ่ายบริหารกำหนดเป้าหมาย
    ระยะเวลาอย่างชัดเจน ให้เกิดการจัดการ บรรลุวัตถุประสงค์ และรายงานผลอย่างชัดเจน

คณะกรรมการบริษัทพิจารณาความเพียงพอระบบการควบคุมภายในของบริษัทอย่างสม่ำเสมอรวมทั้งจัดการบริหารงานให้เกิดระบบการควบคุมภายใน
โดยมีการทบทวน ประชุมหารือ ในเรื่องต่าง ๆ อย่างต่อเนื่อง
สร้างความมั่นใจในการบริหารเพื่อให้เกิดการเคลื่อนไหวในระบบงานอย่างมีประสิทธิภาพ
และประสิทธิผล

- รายงานคณะกรรมการตรวจสอบ (เอกสารแนบ 3)
เอกสารแนบ 3

รายงานของคณะกรรมการตรวจสอบ

รายงานการกำกับดูแลกิจการของคณะกรรมการตรวจสอบ

ปี 2549

  คณะกรรมการตรวจสอบ ประกอบด้วย 3 ท่าน เป็นผู้มีความรู้ ทรงคุณวุฒิด้านบัญชีและการเงิน
  ด้านกฎหมาย และการบริหารองค์กร ซึ่งเป็นกรรมการอิสระ ดังนี้

  1. นายอมร อัศวานันท์ ประธานคณะกรรมการตรวจสอบ

  2. นางนุชนาถ ธรรมมโนมัย คณะกรรมการตรวจสอบ

  3. นางธีรดา อำพันวงษ์ คณะกรรมการตรวจสอบ

  การปฏิบัติหน้าที่ของคณะกรรมการตรวจสอบ ปี 2549
  ได้ร่วมประชุมกับฝ่ายบริหารและเจ้าหน้าที่ตรวจสอบภายในของบริษัท จำนวน 4 ครั้ง
  มีข้อคิดเห็นและแสดงความเห็นในรายการต่างๆ เพื่อให้คณะกรรมการบริษัทพิจารณาเห็นชอบด้วย
  จากรายงานผลการสอบทานไตรมาสที่ 1 , 2 , 3 และงบการเงินสำหรับปี 2549
  รวมทั้งรายงานผลการตรวจสอบภายในของบริษัท ซึ่งมีการตรวจสอบในระบบงานอย่างสม่ำเสมอ
  เพื่อให้บริษัทมีระบบการควบคุมภายในที่ดี สร้างความเชื่อมั่นแก่ผู้ถือหุ้น นักลงทุน

  งบการเงินสำหรับปี สิ้นสุดวันที่ 31 ธันวาคม 2549 คณะกรรมการตรวจสอบพิจารณาร่วมกัน
  และร่วมหารือ กับผู้สอบบัญชีของบริษัท ผู้ตรวจสอบบัญชี ผู้ตรวจสอบภายใน
  รวมทั้งผู้บริหารของบริษัท ในรายการแสดงตัวเลข การเปิดเผยข้อมูล
  รายการเกี่ยวโยงกับบริษัทที่เกี่ยวข้องกัน อย่างโปร่งใส และเพียงพอ
  เพื่อให้มีการรายงานตามมาตรฐานการบัญชี และกฎระเบียบของตลาดหลักทรัพย์แห่งประเทศไทย

  การควบคุมภายใน คณะกรรมการตรวจสอบสอบทานการปฏิบัติหน้าที่ฝ่ายบริหาร ในการบริหารงาน
  รวมทั้งการบริหารความเสี่ยงในองค์กร ซึ่งบริษัทได้มีวิธีการปฏิบัติเพื่อให้มีระบบการควบคุมภายใน
  บริหารงานอย่างโปร่งใส เพื่อประโยชน์แก่ผู้ถือหุ้น นักลงทุน บุคคลที่เกี่ยวข้อง
  รวมทั้งพนักงานในองค์กร

  การตรวจสอบภายใน ปี 2549 คณะกรรมการตรวจสอบพิจารณางานตรวจสอบภายใน
  และประเมินความเพียงพอในระบบการควบคุมภายในของบริษัท มีการจัดการ ดูแล
  ในระบบต่างๆอย่างเหมาะสม มีการปรับปรุงแก้ไขในระบบงานที่พบปัญหา
  สนับสนุนการดำเนินงานของบริษัทได้อย่างมีประสิทธิภาพ
  คณะกรรมตรวจสอบได้สอบทานกับผู้สอบบัญชี เพื่อแสดงความเห็นในระบบบัญชีการเงิน
  และรายการอื่นที่มีสาระสำคัญ

  พิจารณาผู้สอบบัญชี ปี 2550 คณะกรรมการตรวจสอบพิจารณาคัดเลือก นายวิรัช อภิเมธีธำรง
  เลขทะเบียน 1378 หรือ นายอภิรักษ์ อติอนุวรรตน์ เลขทะเบียน 5202 แห่งสำนักงาน ดร.วิรัช
  แอนด์ แอสโซซิเอทส์ เป็นผู้สอบบัญชีรับอนุญาตของบริษัท โดยแสดงความเห็นชอบ
  และเสนอต่อคณะกรรมการบริษัท เพื่อขออนุมัติมติที่ประชุมผู้ถือหุ้น
เอกสารแนบ 3 :

รายละเอียดเกี่ยวกับหัวหน้างานตรวจสอบภายในและหัวหน้างานกำกับดูแลการปฏิบัติงานของบริษัท

คณะกรรมการบริษัท ได้มอบหมายให้คณะกรรมการตรวจสอบ
ทำหน้าที่สอบทานให้บริษัทมีระบบการควบคุมภายในที่เพียงพอ
และเหมาะสมกับการดำเนินธุรกิจและมีประสิทธิผลในการดำเนินงาน
และรายงานให้คณะกรรมการบริษัทและผู้ถือหุ้นทราบ และจัดให้มีหน่วยงานตรวจสอบภายใน
แยกเป็นหน่วยงานหนึ่งของบริษัท มีสายการบังคับบัญชาตรงต่อคณะกรรมการตรวจสอบ

1. หัวหน้างานตรวจสอบภายใน

1.1 บุคคลที่ได้รับมอบหมายให้ปฏิบัติงานเป็นหัวหน้างานตรวจสอบภายใน

นางนภัสสร สุดลาภา เลขานุการคณะกรรมการตรวจสอบ

ดำรงตำแหน่งผู้จัดการแผนกตรวจสอบภายใน

1.2 คุณวุฒิทางการศึกษา

คุณวุฒิการศึกษา : ปริญญาตรี คณะบริหารธุรกิจ สาขาการบัญชี มหาวิทยาลัยรามคำแหง

1.3 ประสบการณ์การทำงาน และการฝึกอบรม

ประสบการณ์ทำงาน : ปี 2540 – ปัจจุบัน หัวหน้าหน่วยงานตรวจสอบภายใน

ปี 2543 – ปัจจุบัน เลขานุการคณะกรรมการตรวจสอบ

ปี 2533 – 2540 ผู้ช่วยผู้สอบบัญชี สำนักงานธรรมการย์การบัญชี

ประวัติการฝึกอบรม : หลักสูตร Sustainability Accounting : Global Warming

จัดโดยสภาวิชาชีพบัญชี ในพระบรมราชูปถัมภ์

1.4 หน้าที่ความรับผิดชอบของหัวหน้างานตรวจสอบภายใน

หน้าที่ความรับผิดชอบ : ทำหน้าที่ในการสอบทาน ประเมินความเพียงพอ
ความเหมาะสมและประสิทธิภาพของระบบการควบคุมภายใน
มีมาตรฐานการตรวจสอบและมีความเป็นอิสระเพียงพอ
โดยให้ข้อเสนอแนะในการปรับปรุงเพื่อให้เกิดมูลค่าเพิ่มต่อองค์กร
และสนับสนุนกระบวนการกำกับดูแลกิจการของบริษัท

ในปี 2557
คณะกรรมการตรวจสอบได้ปฏิบัติหน้าที่ตามที่ได้รับมอบหมายจากคณะกรรมการบริษัทอย่างครบถ้วนเพียงพอ
มีหน่วยงานตรวจสอบภายในเป็นเครื่องมือช่วยสนับสนุนทำหน้าที่ให้บรรลุภารกิจ
โดยมีผู้ตรวจสอบภายในเป็นบุคคลที่มีคุณสมบัติในการปฏิบัติหน้าที่ได้อย่างเหมาะสม
ซึ่งผลการประเมินระบบการควบคุมภายในได้มีการรายงานประเด็นที่ต้องมีการแก้ไขปรับปรุงแก่ผู้รับการตรวจและหน่วยงานที่เกี่ยวข้อง
รวมถึงข้อเสนอแนะที่เหมาะสมตามที่ฝ่ายบริหารเห็นว่าจำเป็นสำหรับการประกอบธุรกิจของบริษัท
และนำเสนอต่อคณะกรรมการบริษัท เพื่อพิจารณาในการประชุมคณะกรรมการบริษัททุกไตรมาส

หน่วยงานตรวจสอบภายในจะรายงานผลการประเมิน
และสอบทานระบบการควบคุมภายในต่อคณะกรรมการตรวจสอบทุกไตรมาส และในปี 2557
คณะกรรมการตรวจสอบได้มีการประชุมจำนวน 4
ครั้งและรายงานผลต่อคณะกรรมการบริษัทในทุกไตรมาส ทั้งนี้
คณะกรรมการตรวจสอบได้มีการรายงานถึงความคิดเห็นที่มีต่อความเพียงพอของระบบควบคุมภายในและระบบบริหารความเสี่ยงของบริษัทไว้
ในรายงานประจำปี หัวข้อ “ รายงานการกำกับดูแลกิจการของคณะกรรมการตรวจสอบ ”
การรับรองความถูกต้องของข้อมูล

การรับรองความถูกต้องของข้อมูลในแบบแสดงรายการข้อมูลประจำปีนั้นให้กรรมการผู้มีอำนาจลงนามผูกพันบริษัท
ลงลายมือชื่อพร้อมทั้งประทับตราบริษัท (ถ้ามี) ในแบบแสดงรายการข้อมูลประจำปี
พร้อมทั้งมอบอำนาจให้บุคคลใดลงนามกำกับเอกสารในแบบแสดงรายการข้อมูลประจำปีแทนด้วย
โดยให้ใช้ข้อความและรูปแบบ ดังนี้

“บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 26 กุมภาพันธ์ 2558
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงิน

ของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นางสุนันท์ นิยมในธรรม เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางสุนันท์ นิยมในธรรม กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

  ชื่อ ตำแหน่ง ลายมือชื่อ

1. นางสมพร ติยะวิบูลย์ศิริ กรรมการบริษัท
......................................................

  2. นายเจริญ เจริญวัฒนาสุขสม กรรมการบริษัท
  ......................................................

ชื่อ ตำแหน่ง ลายมือชื่อ

ผู้รับมอบอำนาจ นางสุนันท์ นิยมในธรรม กรรมการบริษัท
.......................................................
11. รายการระหว่างกัน

ในปีที่ผ่านมา บริษัทฯ บริษัทย่อยและบริษัทร่วม
มีการทำรายการระหว่างกันตามรายละเอียดดังรายการข้างล่างนี้
ซึ่งรายการระหว่างกันเหล่านี้ส่วนใหญ่เป็นรายการค้าในการดำเนินธุรกิจปกติ และเป็น

ไปตามเงื่อนไขการค้าโดยทั่วไปของบริษัทฯ บริษัทย่อย บริษัทร่วม และบริษัทที่เกี่ยวข้อง

บุคคลที่มีผลประโยชน์ร่วม ลักษณะรายการระหว่างกันกัน จำนวนเงิน (บาท)

บมจ.ประชาอาภรณ์

บอจ.ไทยสปอร์ตการ์เมนต์ ซื้อสินค้าและวัตถุดิบ 64,781.28

บอจ. แชมป์เอช 2,110.06

บอจ.ไทยสปอร์ตการ์เมนต์ ค่าเช่ารับ (ค่าเช่าทรัพย์สิน) 2,730,250.00

บอจ.ไทยสปอร์ตการ์เมนต์ ค่าปรึกษา (และการจัดการ) 600,000.00

บอจ.ที.เอช.แอพพาเรล เงินกู้ยืม 12,000,000.00

บอจ. ไทยสปอร์ตการ์เมนต์ 52,900,000.00

บอจ.ที.เอช.แอพพาเรล ดอกเบี้ยจ่าย 621,410.95

บอจ. ไทยสปอร์ตการ์เมนต์ 3,188,547.96

บอจ.ไทยสปอร์ตการ์เมนต์ ขายสินค้าและวัตถุดิบ 161,192.57

บอจ. แชมป์เอช 446,740.70

การทำรายการกับกิจการที่เกี่ยวข้อง

จากที่ประชุมสามัญผุ้ถือหุ้นครั้งที่ 21 เมื่อวันที่ 24 เมษายน 2543 ได้มีมติ

1.  การให้กู้ยืมเงิน อนุมัติให้บริษัทฯ
    จัดสรรวงเงินให้กู้แก่บริษัทที่มีความสัมพันธ์กับบริษัททางธุรกิจรวมจำนวนเงิน 50.0 ล้านบาท ณ
    วันสิ้นงวด ไม่มียอดเงินให้กู้ยืม

2.  การค้ำประกัน อนุมัติให้ค้ำประกันแก่บริษัทที่มีความสัมพันธ์ทางธุรกิจกับบริษัท
    สำหรับการใช้เครดิตกับธนาคารและสถาบันการเงินต่าง ๆ รวมจำนวนเงิน 100.0 ล้านบาท
    ณ วันสิ้นปีมีภาระค้ำประกันรวม 15.0 ล้านบาท จำนวน 2 บริษัท

  - โดยให้เป็นไปตามเงื่อนไขการค้าโดยทั่วไปหรือดีกว่า

รายการระหว่างกันกับบริษัทย่อย

บริษัทย่อย ลักษณะรายการระหว่างกัน จำนวนเงิน

(บาท)

บอจ. พีจีเอ็ม ขายสินค้าและวัตถุดิบ 75,560.64

ค่าที่ปรึกษารับ 120,000.00

รายการระหว่างกันทั้งหมดข้างต้นกับนิติบุคคลมีกรรมการร่วมกัน

ไม่มีบุคคลที่มีผลประโยชน์ร่วมถือหุ้นในบริษัทย่อย หรือบริษัทร่วม รวมกันเกินกว่าร้อยละ 5
ของจำนวนหุ้นที่มีสิทธิออกเสียงของบริษัทดังกล่าว

ความเห็นของกรรมการอิสระเกี่ยวกับรายการระหว่างกัน

การพิจารณารายการระหว่างกัน บริษัทฯ บริษัทย่อย และบริษัทร่วม
ซึ่งทำกับบุคคลที่มีผลประโยชน์ร่วมที่แสดงในข้างต้นแล้ว กรรมการอิสระของบริษัทฯ มีความเห็นว่า
รายการระหว่างกันดังกล่าวข้างต้นเป็นรายการค้าในการดำเนินธุรกิจปกติ
และเป็นไปตามเงื่อนไขการค้าโดยทั่วไปของบริษัทฯ
พร้อมกับมีการกำหนดราคาหรือค่าตอบแทนตามราคาตลาดทั่วไป
เพื่อเป็นไปตามสัญญาที่ได้ตกลงกันใว้สำหรับรายการที่ไม่มีราคาตลาดอ้างอิง
5. ทรัพย์สินที่ใช้ในการประกอบธุรกิจ

ประเภท/ลักษณะทรัพย์สิน ลักษณะกรรมสิทธิ์ มูลค่า ภาระผูกพัน

1.  ที่ดิน + อาคารโรงงาน 4 แห่ง

  - กรุงเทพมหานคร เช่า - -

  (เนื้อที่ใช้งานประมาณ 4,780 ตรม.)

  - กบินทร์บุรี รอการโอนกรรมสิทธิ์ 32,734,015.56 -

  (เนื้อที่ 9 ไร่ 1 งาน 85.50 ตรว.)

  - ลำพูน , เวลโกร์ว เป็นเจ้าของกรรมสิทธิ์ 61,660,481.10 -

  (เนื้อที่ 52 ไร่ 3 งาน 83 ตรว.)

2.  อาคารชุด , อาคารพาณิชย์

  - กรุงเทพมหานคร 601.12 ตรม. เช่า 27 ปี 12,688,421.00 -

  - กรุงเทพมหานคร 17 ตรว. เป็นเจ้าของ

  - ลำพูน 47.10 ตรว. เป็นเจ้าของ 7,590,580.00 -

  - เชียงใหม่ 121.96 ตรม. เป็นเจ้าของ

3.  เครื่องจักร

อายุการใช้งานไม่เกิน 5 ปี จำนวน 348 เครื่อง เป็นเจ้าของ 6,751,738.90 -

อายุการใช้งานเกิน 5 ปี จำนวน 1,910 เครื่อง เป็นเจ้าของ 1,910.00 -
6. โครงการในอนาคต

การพัฒนาเทคโนโลยีสารสนเทศ

บริษัทฯ ได้มีนโยบายที่จะพัฒนาระบบข้อมูล เพื่อเพิ่มประสิทธิภาพของการดำเนินงาน
โดยจะนำโปรแกรมคอมพิวเตอร์ระบบ SAP R/3 (System Application Products) มาใช้
ซึ่งมีเป้าหมายเพื่อเพิ่มประสิทธิภาพในการวางแผนงานการผลิต และการบริหารในด้านต่าง ๆ
ซึ่งจะทำให้บริษัทมีกระบวนการผลิต การควบคุมคุณภาพผลิตภัณฑ์ที่ได้มาตรฐาน
รวมทั้งการบริหารที่ก่อให้เกิดประโยชน์สูงสุดในด้านต่าง ๆ ต่อไป

ดังนั้นบริษัทฯ จึงได้มีการว่าจ้างบริษัทที่ปรึกษาเข้ามาร่วมโครงการ SAP R/3 และบริษัท SAP
(ประเทศไทย) จำกัด เป็นผู้ติดตั้งโปรแกรมคอมพิวเตอร์ระบบ SAP R/3 และการดำเนินโครงการ
SAP R/3 ได้เริ่มมาตั้งแต่ไตรมาส 3 ของปี 2543 โดยแบ่งแผนการดำเนินงานออกเป็น 4 ขั้นตอน
ดังนี้

1.  เตรียมการจัดตั้งทีมงานและเตรียมแผนการดำเนินงาน โดยทำการแบ่งผู้รับผิดชอบเป็นแต่ละ
    Module ตามลักษณะงานที่ต้องปฏิบัติ

2.  วิเคราะห์ระบบงานให้สอดคล้องกับระบบ SAP R/3

3.  ทดสอบระบบงานกับข้อมูลของบริษัทฯ เพื่อความถูกต้องและสมมติสถานการณ์ต่าง ๆ
    ซึ่งเกิดขึ้นจริงกับบริษัทฯ ในปัจจุบัน
    และที่คาดว่าจะเกิดขึ้นในอนาคตมาทำการทดสอบระบบอีกครั้งหนึ่ง

4.  เตรียมข้อมูลต่าง ๆ ที่จะนำเข้าสู่ระบบ SAP R/3

การดำเนินงานตามแผนงานดังกล่าว คาดว่าจะแล้วเสร็จในเดือน มีนาคม 2544
และจะเริ่มใช้ระบบในเดือน เมษายน 2544
บริษัท ประชาอาภรณ์ จำกัด (มหาชน)

บริษัท ประชาอาภรณ์ จำกัด (มหาชน) ประกอบธุรกิจประเภท สิ่งทอและเครื่องนุ่งห่ม

โดยมีที่ตั้งสำนักงานใหญ่ที่ 666 ถนนพระราม 3 แขวงบางโพงพาง เขตยานนาวา กรุงเทพฯ
10120

เลขทะเบียนบริษัท บมจ.402 Home Page pg bkk @pg.co.th โทร. 682-1900-7 โทรสาร
294-5159

ที่ตั้งโรงงาน

สาขาลำพูน เลขที่ 77 หมู่ที่ 6 ถนนลำปาง – เชียงใหม่ ตำบลบ้านกลาง อำเภอเมือง
จังหวัดลำพูน

 โทร (053) 581030-1 โทรสาร (053) 581032 

สาขากบินทร์บุรี เลขที่ 216 หมู่ที่ 5 ถนนสุวรรณศร ตำบลนนทรี อำเภอกบินทร์บุรี จังหวัดปราจีนบุรี

โทร (037) 205115-6 โทรสาร (037) 205117

สาขาบางปะกง เลขที่ 114 หมู่ที่ 5 ตำบลบางสมัคร อำเภอบางปะกง จังหวัดฉะเชิงเทรา

โทร (038) 570643-4 โทรสาร (038) 570643
1. ปัจจัยความเสี่ยง

• ความเสี่ยงจากอัตราแลกเปลี่ยนผันผวน

ปัจจัยเรื่องค่าของเงินถือว่ามีผลกระทบต่อการดำเนินธุรกิจส่งออก
และเนื่องจากบริษัทมีการส่งออกสินค้าไปจำหน่ายยังต่างประเทศ
บริษัทได้รับรายได้ในรูปของเงินตราต่างประเทศประมาณร้อยละ 22.41
ขณะเดียวกันบริษัทมีการนำเข้าวัตถุดิบและเครื่องจักรจากต่างประเทศโดยจ่ายในรูปสกุลเงินต่างประเทศเช่นเดียวกัน

♦ แนวทางการดำเนินงานของบริษัทฯ

ในเรื่องของค่าเงินในสกุลต่าง ๆ โดยเฉพาะค่าเงินของไทยนั้น
บริษัทจะต้องมีการติดตามดูแลอย่างใกล้ชิด พร้อมทั้งพิจารณาปัจจัยอื่น ๆ ประกอบด้วย
โดยการใช้หลักบริหารอัตราแลกเปลี่ยนแบบ Natural Hedge ซึ่งได้แก่
การนำเงินจากการขายสินค้าที่เป็นสกุลเงินต่างประเทศ มาจ่ายชำระค่าวัตถุดิบหรือค่าใช้จ่ายอื่น ๆ
ที่เป็นสกุลเงินต่างประเทศเดียวกัน
นอกจากนี้บริษัทยังได้พยายามศึกษาเกี่ยวกับเครื่องมือการบริหารความเสี่ยงทางการเงินใหม่ ๆ
เพื่อรองรับกับสถานการณ์ต่าง ๆ ตลอดจนเพื่อป้องกันความเสี่ยงจากผลกระทบที่อาจจะเกิดขึ้น

• การกีดกันทางการค้า

การกีดกันทางการค้าได้กลายเป็นปัญหาสำคัญ
เนื่องจากสถานการณ์ทางการค้าระหว่างประเทศในปัจจุบันเปลี่ยนแปลงไปมาก
การรวมกลุ่มการค้าเสรีในระดับโลกและภูมิภาคต่าง ๆ เกิดขึ้นมากมาย
เพื่อสร้างอำนาจการต่อรองทางการค้าของประเทศในกลุ่มสมาชิก
ขณะที่มาตรการด้านการกำหนดโควต้าสำหรับสินค้าส่งออกและนำเข้า
หรือการตั้งกำแพงภาษีสำหรับสินค้าที่นำเข้ายังมีอยู่ นอกจากนี้ยังมีการยกเลิก
สิทธิพิเศษทางภาษีศุลกากร (GSP)
สำหรับสินค้าส่งออกของไทยทำให้ไทยต้องเสียภาษีนำเข้าในอัตราที่สูง
รวมถึงการจัดทำมาตรฐานด้านกระบวนการผลิตสินค้า มาตรฐานด้านสังคมและแรงงาน
ทำให้การส่งออกของไทยต้องเผชิญกับมาตรการเหล่านี้

♦ แนวทางดำเนินงานของบริษัท

สำหรับแนวทางที่บริษัทได้ดำเนินการอยู่ คือ พยายามหาตลาดใหม่ที่มีศักยภาพเพิ่มเติม
เพื่อลดความเสี่ยงในเรื่องการกำหนด โควต้าการนำเข้า ความสำเร็จในการจัดทำระบบคุณภาพ
ISO 9001 และได้รับการรับรองจากกระทรวงแรงงานและสวัสดิการสังคม
นอกจากนี้บริษัทยังมีการพัฒนาและปรับปรุง

สินค้าให้มีคุณภาพมาตรฐานตรงตามความต้องการของประเทศคู่ค้าอย่างต่อเนื่อง

• การถูกลอกเลียนแบบสินค้า

บริษัทเป็นผู้ผลิตเสื้อผ้าสำเร็จรูป ภายใต้ BRAND NAME ที่มีชื่อเสียงมากมาย
และมีการแข่งขันอย่างรุนแรงในอุตสาหกรรมการผลิตเสื้อผ้าสำเร็จรูป
ซึ่งบริษัทยังคงรักษาและพัฒนาคุณภาพไว้อย่างดียิ่งเสมอมา
แต่ปัจจุบันได้มีสินค้าลอกเลียนแบบโดยใช้เครื่องหมายการค้าเดียวกันกับที่บริษัทได้รับสิทธิจากเจ้าของสิขสิทธิ์
ซึ่งมีคุณภาพต่ำมากนำออกมาวางจำหน่าย
ซึ่งอาจทำให้ลูกค้าเข้าใจผิดและสร้างความเสียหายแก่สินค้าที่บริษัทผลิต บริษัทฯ
มิได้เพิกเฉยต่อเหตุการณ์ที่เกิดขึ้น
ได้ร่วมกับเจ้าของเครื่องหมายการค้าดำเนินการกับสินค้าเหล่านี้มาโดยตลอดแต่ก็ยังไม่มารถดำเนินการให้หมดไปได้
8. โครงสร้างเงินทุน

บริษัทมีทุนจดทะเบียน 72 ล้านบาท เรียกชำระแล้ว 72 ล้านบาท แบ่งเป็นหุ้นสามัญ 7,200,000
หุ้น มูลค่าหุ้นละ 10 บาท

ผู้ถือหุ้น

รายชื่อผู้ถือหุ้นรายใหญ่ 10 รายแรก ของบริษัท ประชาอาภรณ์ จำกัด (มหาชน) ณ วันที่ 4
เมษายน 2543

รายชื่อผู้ถือหุ้น จำนวนหุ้น %

1. นายสำเริง มนูญผล 1,067,225 14.82

2. บมจ. ธนูลักษณ์ 992,250 13.78

3. บมจ. สหพัฒนาอินเตอร์โฮลดิ้ง 990,000 13.75

4. บริษัท ไอ.ดี.เอฟ จำกัด 546,750 7.59

5. บมจ.สหพัฒนพิบูล 540,000 7.50

6. นายบุณยสิทธิ์ โชควัฒนา 394,250 5.48

7. นางสาวสุมิตรา วงศ์เจริญวิทยา 220,850 3.07

8. นายบุญเกียรติ โชควัฒนา 157,700 2.19

9. นายโป๊ะ ปวโรฬารวิทยา 116,550 1.62

10. นายประกอบ จิรกิติ 75,050 1.04

นโยบายการจ่ายเงินปันผล

  บมจ. ประชาอาภรณ์

-   บริษัทฯ มีนโยบายการจ่ายเงินปันผลไม่น้อยกว่า 2.- บาท
    ซึ่งทั้งนี้ย่อมขึ้นอยู่กับผลการดำเนินงานของบริษัทฯ

  บริษัท พีจีเอ็ม จำกัด (บริษัทย่อย)

-   บริษัทฯ มีนโยบายการจ่ายเงินปันผลไม่น้อยกว่า 2.- บาท
    ซึ่งทั้งนี้ย่อมขึ้นอยู่กับผลการดำเนินงานของบริษัทฯ

  บริษัท ที.เอช.แอพพาเรล จำกัด (บริษัทร่วม)

-   บริษัทฯ มีนโยบายการจ่ายเงินปันผลไม่น้อยกว่า 2.- บาท
    ซึ่งทั้งนี้ย่อมขึ้นอยู่กับผลการดำเนินงานของบริษัทฯ
บริษัท ประชาอาภรณ์ จำกัด (มหาชน)

แบบแสดงรายการข้อมูลประจำปี (56-1)

ณ สิ้นปีบัญชี 2543
ข้อมูลสรุป

เมื่อวันที่ 30 มกราคม 2523 ได้เริ่มก่อตั้งบริษัท ประชาอาภรณ์ จำกัด ด้วยทุนจดทะเบียน 3
ล้านบาท โดยมีวัตถุประสงค์ เพื่อผลิตเสื้อผ้าสำเร็จรูปทุกประเภทที่ได้มาตรฐานสากล
ปีแรกของการดำเนินงานบริษัทฯ ได้รับอนุญาตจากเจ้าของเครื่องหมายการค้า “Arrow”
ให้ผลิตกางเกงสุภาพบุรุษ Arrow ซึ่งเป็นที่รู้จักกันอย่างแพร่หลายภายใต้สโลแกนว่า
“เอกลักษณ์ของเอกบุรุษ”

ต่อมาบริษัทฯได้ขยายสายผลิตภัณฑ์เพิ่มขึ้นและขยายฐานการตลาด
โดยเริ่มส่งสินค้าไปจำหน่ายยังต่างประเทศ ทำให้บริษัทฯ มียอดขายเพิ่มขึ้น
จึงได้ขยายกำลังการผลิตแต่ไม่อาจขยายกำลังการผลิตในกรุงเทพฯ ได้เท่าที่ควร
และเพื่อสนับสนุนนโยบายการกระจายอุตสาหกรรมไปยังส่วนภูมิภาค บริษัทฯ
จึงขยายกิจการไปตั้งโรงงานผลิตที่จังหวัดลำพูน กบินทร์บุรี และนิคมอุตสาหกรรมโกร์ว ซึ่งบริษัทฯ
ได้รับสิทธิประโยชน์จากคณะกรรมการส่งเสริมการลงทุนทั้งสิ้น

เป็นบริษัทจดทะเบียนในตลาดหลักทรัพย์ฯ และบริษัทมหาชน จำกัด

เมื่อวันที่ 29 กันยายน 2531
ได้รับอนุญาตจากกระทรวงการคลังให้เป็นบริษัทจดทะเบียนในตลาดหลักทรัพย์แห่งประเทศไทย
และวันที่ 12 พฤษภาคม 2537 บริษัทฯ ได้จดทะเบียนแปรสภาพเป็นบริษัทมหาชน จำกัด
ทำให้บริษัทฯ เป็นที่ยอมรับและเชื่อถือของประชาชนทั่วไปมากยิ่งขึ้น
และยังเป็นการเพิ่มศักยภาพของบริษัทอีกด้วย

ได้รับการรับรองระบบคุณภาพมาตรฐานสากล ISO 9001

จากการที่บริษัทฯ ได้มีการส่งสินค้าไปจำหน่ายยังต่างประเทศ เพื่อตามตลาดการค้าโลกในปัจจุบัน
ระบบพัฒนาคุณภาพมาตรฐานถือเป็นสิ่งสำคัญส่วนหนึ่ง
ดังนั้นบริษัทจึงได้จัดทำโครงการระบบพัฒนาคุณภาพมาตรฐาน ISO 9001 ภายใต้นโยบายคุณภาพ
“ผลิตสินค้าที่มีคุณภาพ ส่งมอบตรงเวลา ตามความต้องการของลูกค้า” และบริษัทฯ
ได้รับการรับรองระบบคุณภาพมาตรฐานสากล ISO 9001 จากสถาบันรับรองคุณภาพ BUREAU
VERITAS QUALITY (BVQI) เมื่อวันที่ 3 กุมภาพันธ์ 2542

สองทศวรรษ “บริษัท ประชาอาภรณ์ จำกัด (มหาชน)

20 ปี แห่งความภาคภูมิใจ และความสำเร็จของบริษัท
ผลจากการดำเนินงานที่มุ่งสร้างให้ผลิตภัณฑ์เสื้อผ้าสำเร็จรูปของบริษัทฯ
มีคุณภาพได้มาตรฐานสากลเป็นที่ยอมรับทั้งในและต่างประเทศ ได้พัฒนาความรู้ตลอดจนนำเทคโนโลยี
และเครื่องจักรอันทันสมัยเข้ามาใช้ในการผลิต
ส่งเสริมให้พนักงานได้ศึกษาและฝึกอบรมเพื่อเพิ่มพูนความรู้ในการปฏิบัติงาน นอกจากนี้บริษัทฯ
ได้พัฒนาระบบคอมพิวเตอร์ใหม่ เพื่อเป็นการสนับสนุนระบบการทำงาน ให้มีระบบมากขึ้น
ส่งผลถึงการมีระบบการควบคุมภายในที่ดีในระบบการทำงาน

การที่บริษัทฯ ได้เป็นบริษัทมหาชนจำกัด และเป็นบริษัทจดทะเบียนในตลาดหลักทรัพย์แห่งประเทศไทย
บริษัทฯ ได้ตระหนักถึงบทบาท หน้าที่ ความรับผิดชอบในการคุ้มครองผลประโยชน์ของผู้ถือหุ้นทุกราย
ช่วยดูแลไม่ให้เกิดรายการที่มีความขัดแย้งทางผลประโยชน์ระหว่างบริษัทกับบุคคลที่เกี่ยวข้องกัน
และบริษัทฯ มีเจตนารมย์อันแน่วแน่ที่จะพัฒนาธุรกิจ
และสร้างสรรค์งานเพื่อสร้างเสริมมูลค่าเพิ่มทางเศรษฐกิจสูงสุดให้แก่กิจการ
และความมั่นคงให้แก่ผู้ถือหุ้น มีมาตรฐาน
และการบริหารงานที่โปร่งใสภายใต้การกำกับดูแลกิจการที่ดี
10. การควบคุมภายใน

คณะกรรมการบริษัทฯ ได้ประเมินระบบการควบคุมภายในของบริษัท ประจำปี 2543
ตามระบบการกำกับดูแลกิจการที่ดี (GOOD GOVERNANCE) เพื่อให้มีระบบการทำงานที่มีประสิทธิภาพ
และดำเนินกิจการได้ตามเป้าหมาย บรรลุวัตถุประสงค์ของบริษัท
โดยได้พิจารณาจากการตรวจสอบภายในของเจ้าหน้าที่ตรวจสอบภายในของบริษัท
และการประชุมร่วมกับฝ่ายบริหารของบริษัท
รวมทั้งความเห็นชอบจากรายงานของคณะกรรมการตรวจสอบ
ซึ่งได้รับการพิจารณาร่วมกันกับคณะกรรมการบริษัททุกท่าน
แสดงความคิดเห็นในการร่วมแก้ไขข้อบกพร่อง ให้มีระบบการควบคุมภายในที่ดีแก่บริษัท

ในระหว่างปี 2543 ที่ผ่านมา บริษัทได้ดำเนินการศึกษา และพัฒนาระบบคอมพิวเตอร์ใหม่
(SAP)เพื่อเป็นการสนับสนุนระบบการทำงาน ให้มีระบบมากขึ้น
และมีประสิทธิภาพในการให้ข้อมูลที่รวดเร็ว ถูกต้องครบถ้วน
ซึ่งมีความคาดหวังว่าจะทำให้มีระบบการควบคุมภายในที่ดีต่อบริษัทในการดำเนินงาน
และส่งผลให้มีการรายงานผลทางการเงินได้อย่างถูกต้อง
เอกสารแนบ 3

เอกสารแนบอื่น ๆ

-ไม่มี -
4. การวิจัยและพัฒนา

เนื่องจากบริษัทฯ ประกอบธุรกิจประเภท สิ่งทอและเครื่องนุ่งห่ม “ทำให้บริษัทฯ
ต้องตระหนักถึงคุณภาพของสินค้าอยู่ตลอดเวลาเพื่อตอบสนองต่อผู้บริโภค
จึงต้องมีการวิจัยและพัฒนาผลิตภัณฑ์อย่างต่อเนื่องให้มีความแตกต่างจากคู่แข่งขัน
เพื่อรักษาและขยายส่วนแบ่งการตลาดเพิ่มขึ้น ในปี 2543 จึงได้มีการร่วมกันพัฒนาวัตถุดิบผ้า
กับบริษัทคู่ค้าที่มีความสัมพันธ์กันทางธุรกิจเป็นอย่างดี เช่น ผ้ากางเกง และผ้าเสื้อเชิ๊ต

1. บริษัทฯ ได้ร่วมกับบริษัทในเครือหสกรุ๊ป “บริษัท เอส เอส ดี ซี (ไทเกอร์เท็กซ์)จำกัด”
ปรับปรุงผ้ากางเกงให้มีคุณสมบัติที่ดีขึ้น โดยผ่านกระบวนการทำ Ammonia Treatment และ
Curemax เข้าด้วยกัน ซึ่งทำให้กางเกงมีคุณสมบัติที่ดีขึ้น ดังนี้

-   ทำให้การหดตัวของกางเกงมีน้อยลงหลังผ่านการซักแล้ว

-   ยับยาก แต่รีดง่าย โดยได้ควบคุมค่า Wash&Wear มากกว่า 3.5

-   มีสัมผัสที่นุ่มนวล และดูใหม่อยู่เสมอ แม้ผ่านการซักหลายครั้ง

-   เป็นกระบวนการที่ไม่ทำลายสิ่งแวดล้อม

2. ร่วมมือกับบริษัทคู่ค้าในการปรับปรุงผ้าสำหรับผลิตเสื้อเชิ้ต โดยใช้เส้นด้าย Compact Yarn
ซึ่งจะทำให้คุณสมบัติที่ดีขึ้น ดังนี้

-   ทำให้เสื้อมีความเงางาม และคงทนต่อการขึ้นขนได้ดี ดูใหม่อยู่เสมอ

-   มีความแข็งแรง และมีความยึดหยุ่นของเสื้อสูง

-   เนื้อผ้ามีความสม่ำเสมอ และขี้ฝ้ายน้อย
การรับรองความถูกต้องของข้อมูล

การรับรองความถูกต้องของข้อมูลในแบบแสดงรายการข้อมูลประจำปีนั้นให้กรรมการผู้มีอำนาจลงนามผูกพันบริษัท
ลงลายมือชื่อพร้อมทั้งประทับตราบริษัท (ถ้ามี) ในแบบแสดงรายการข้อมูลประจำปี
พร้อมทั้งมอบอำนาจให้บุคคลใดลงนามกำกับเอกสารในแบบแสดงรายการข้อมูลประจำปีแทนด้วย
โดยให้ใช้ข้อความและรูปแบบ ดังนี้

“บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 18 กุมภาพันธ์ 2559
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงิน

ของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นางสุนันท์ นิยมในธรรม เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางสุนันท์ นิยมในธรรม กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

  ชื่อ ตำแหน่ง ลายมือชื่อ

1. นายบุญเกียรติ โชควัฒนา กรรมการบริษัท
......................................................

  2. นายชัยเลิศ มนูญผล กรรมการบริษัท
  ......................................................

ชื่อ ตำแหน่ง ลายมือชื่อ

ผู้รับมอบอำนาจ นางสุนันท์ นิยมในธรรม กรรมการบริษัท
.......................................................